Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1206

4. Gyakorlat: Konkrét munkával töltött idő Évfolyam: Szakképzés 1/11. Cél: Segítséget nyújtani a tantárgy tanításával, hogy gyakorlati, tapasztalati úton, saját élményen keresztül tudja kialakítani a munka értékének, a munkavégzés értelmének, funkciójának szerepét. Megismertetni a fiatalnak néhány adekvát foglalkozásfajtát a gyakorlati munkavégzés során. Feladat: Az iskolai és munkahelyi elvárások közötti különbséghez való hozzászoktatás. A meglévő ismeretek gyakorlati alkalmazása. Az ismeretek folyamatos átadása a gyakorlat végzése közben. A balesetveszély és a balesetek kivédési lehetőségének tudatosítása. A balesetvédelem oktatása. Elvárt teljesítmény: Ismerje a fogadó munkahelyeket, a konkrét munkaköröket, munkafolyamatokat. Ismerje a munkahely elérési útvonalát és a közlekedési szabályokat. Értékelés: Szöveges értékelés. Megfigyelési szempontok szerint: 1.) Külső jegyek 2.) Fizikai képességek 3.) Munkakészség megfigyelése 4.) Munkatársi kapcsolatok 5.) Javaslatok 6.) Egyéb megjegyzések, észrevételek A Gyakorlati Napló nyomon követése. (dátum, munkahely, tanuló, feladat, megjegyzés, balesetvédelmi oktatáson való részvétel) Kérdőíves tájékoztatás kérése a tanulóról, az általa végzett munkáról. (Iskolai, Szülői, Munkahelyi, Tanulói)

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes